Objava obvestila o odobritvi standardne spremembe specifikacije proizvoda za ime v vinskem sektorju iz člena 17(2) in (3) Delegirane uredbe Komisije (EU) 2019/33

(2021/C 520/12)

To obvestilo je objavljeno v skladu s členom 17(5) Delegirane uredbe Komisije (EU) 2019/33 (1).

OBVESTILO O STANDARDNI SPREMEMBI, KI SPREMINJA ENOTNI DOKUMENT

„Sauternes“

PDO-FR-A0819-AM03

Datum obvestila: 26. oktober 2021

OPIS ODOBRENIH SPREMEMB IN RAZLOGI ZANJE

1. Uradni geografski kodeks

Občine na geografskem območju in območju v neposredni bližini so bile posodobljene po uradnem geografskem kodeksu.

Obseg območja ostaja enak.

Enotni dokument je spremenjen v točkah 6 in 9.

2. Velikost

Rez sorte muscadelle je bila spremenjena z rezi z enim očesom na reznik na rez z dvema očesoma na reznik z največ osmimi očesi. Namen ta spremembe je ublažiti zmanjšanje bujnosti te sorte.

Enotni dokument je spremenjen v točki 5.1.

3. Kmetijsko-okoljske določbe

V specifikacijo proizvoda so dodane naslednje kmetijsko-okoljske določbe:

Odmrle trse je treba odstraniti s parcel, vsako shranjevanje teh odmrlih trsov je na parcelah prepovedano.

Popolno kemično zatiranje plevela na parcelah je prepovedano.

Vsak gospodarski subjekt izračuna in evidentira svoj indeks pogostosti uporabe fitofarmacevtskih sredstev.

Namen teh sprememb je bolje upoštevati družbene zahteve po zmanjšanju uporabe fitofarmacevtskih sredstev in okolje.

Ta sprememba ne povzroči spremembe enotnega dokumenta.

4. Koeficient K

Dodan je koeficient K, da bi se na isti parceli omogočila pridelava vin iz prezrelega grozdja in suhih vin.

Vina z označbo „Sauternes“ so vina, pridobljena iz prezrelega grozdja ali grozdja s plemenito plesnijo, ki se trga s postopno trgatvijo. Vendar grozdje včasih zaradi vremenskih razmer ni primerno za pridelavo sladkih vin s preostankom sladkorja. Uvedba koeficienta K omogoča predelavo tega grozdja v suha vina.

Ta sprememba ne povzroči spremembe enotnega dokumenta.

5. Datum dajanja v promet med odobrenimi skladišči

Točka (b) odstavka 5 oddelka IX poglavja 1, ki se nanaša na datum dajanja vina v promet med odobrenimi skladišči, je črtana.

Ta sprememba ne povzroči spremembe enotnega dokumenta.

6. Prehodni ukrepi

Prehodni ukrepi, ki so se iztekli, so bili črtani iz specifikacije proizvoda.

Ta sprememba ne povzroči spremembe enotnega dokumenta.

7. izjava o zahtevi za označbo

Besedilo pri izjavi o zahtevi za označbo je bilo spremenjeno tako, da se ta izjava organu za zaščito in upravljanje pošlje pred 15. decembrom leta trgatve.

Ta sprememba ne vpliva na enotni dokument.

8. Sklic na nadzorni organ

Besedilo sklica na nadzorni organ je bilo usklajeno z besedilom, ki se pojavlja v drugih specifikacijah proizvodov za označbe. Gre zgolj za redakcijsko spremembo.

Ta sprememba ni povzročila spremembe enotnega dokumenta.

ENOTNI DOKUMENT

1. Ime

Sauternes

2. Vrsta geografske označbe:

ZOP – zaščitena označba porekla

3. Kategorije proizvodov vinske trte

1. Vino

4. Opis vina

„Sauternes“

KRATEK OPIS

Mirna bela vina s preostalim sladkorjem.

Vina imajo najmanj 15-odstotni volumenski delež naravnega alkohola.

Po obogatitvi volumenski delež skupnega alkohola ne presega 21 %.

Vsaka serija vina, ki se trži neustekleničeno ali ustekleničeno, vsebuje najmanj 45 g/l fermentirnih sladkorjev.

Lastnosti vin „Sauternes“ je mogoče pripisati predvsem razvoju sive plesni na grozdju, ki povzroči biokemične spremembe, zaradi katerih se razvijeta posebna vonj in okus in nakopičijo sladkorji v jagodah. Mlada vina, ki so zlato rumene barve, razvijejo cvetlične in sadne vonje, s staranjem pa barva vina postaja jantarjeva in razvije „ožgano“ cvetico z močnimi aromami, pogosto po žaru, ter aromami vloženega sadja, agrumov in medu z zelo obstojnim vonjem. V ustih je zelo masten in oljnat. Odlikuje se po svojih zelo sadnih aromah in živahnosti, ki izhajajo iz apnenčastega območja, ki se pogosto odraža v zelo močni in uravnoteženi mineralni teksturi.

SPLOŠNE ANALITSKE LASTNOSTI

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 12 Najnižja vsebnost skupnih kislin v miliekvivalentih na liter Najvišja vsebnost hlapnih kislin (v miliekvivalentih na liter) 25 Najvišja vsebnost skupnega žveplovega dioksida (v miligramih na liter)

5. Enološki postopki

5.1. Posebni enološki postopki

1. Gostota zasaditve in razdalja

Pridelovalna praksa

Najmanjša gostota zasaditve vinske trte je 6 500 trsov na hektar.

Razdalja med trsi v isti vrsti ne sme biti manjša od 0,80 metra.

Povprečna razdalja med vrstami ne sme biti večja od 1,90 metra.

2. Pravila rezi

Pridelovalna praksa

Rez se izvede najpozneje 1. maja.

Vinske trte se obrezujejo z naslednjimi tehnikami:

— sorta vinske trte muscadelle B: pahljačasta gojitvena oblika, spodnji del trte z dvema do petimi kraki, z največ šestimi rezniki, rezanimi na dve očesi in z največ osmimi očesi;

— sorta vinske trte sémillon B: pahljačasta gojitvena oblika, spodnji del trte z dvema do petimi kraki, z največ šestimi rezniki, rezanimi na dve očesi, ali rez na mešani guyot, z največ šestimi očesi na šparon in dvema reznikoma, rezanima na največ dve očesi, od katerih je eno na isti strani kot šparon;

— sorti vinske trte sauvignon B in sauvignon gris G: – pahljačasta gojitvena oblika, spodnji del trte z dvema do petimi kraki, z največ šestimi rezniki, rezanimi na dve očesi, rez na mešani guyot, z največ šestimi očesi na šparon in dvema reznikoma, rezanima na največ dve očesi, od katerih je eno za šparon, z bordojskim rezom, pri čemer ima spodnji del vinske trte dva šparona z največ štirimi očesi na vsakem šparonu.

3. Posebne določbe za trgatev

Pridelovalna praksa

Vina se pridelujejo iz grozdja, ki se trga prezrelo (prisotnost plemenite plesni) in ročno s postopno trgatvijo.

4. Obogatitev

Posebni enološki postopek

Obogatitev je dovoljena v skladu s pravili iz specifikacije proizvoda.

5.2. Največji donosi

1. 28 hektolitrov na hektar

6. Razmejeno geografsko območje

Trgatev ter proizvodnja, obdelava in zorenje vina na podlagi uradnega geografskega kodeksa z dne 19. marca 2021 potekajo na ozemlju naslednjih občin departmaja Gironde: Barsac, Bommes, Fargues, Preignac in Sauternes.

7. Glavne sorte vinske trte

muscadelle B

sauvignon B – sauvignon blanc

sauvignon gris G – fié gris

semillon B

8. Opis povezave

Svojevrstno podnebje ustvarja posebne mezoklimatske razmere, zaradi katerih se na grozdju razvije glivica Botrytis cinerea, ta pa razvije plemenito plesen, ki vinom iz Sauternaisa v tem posebnem okolju daje značilne lastnosti.

Vina se pridelujejo na parcelah ali delih parcel, katerih stroga in natančna razmejitev temelji na objektivnih in tehničnih merilih ter merilih predhodne proizvodnje na predlog komisije neodvisnih strokovnjakov.

Ljudje so izbrali sorte vinske trte, ki so se sčasoma izkazale za najprimernejše za razvoj te plemenite plesni na grozdju, in tako naj bi sorta sémillon B izvirala iz Sauternaisa.

Poleg tega je za dosego zadostne koncentracije pri obdelavi teh vin rez strogo in natančno določena za vsako od sort vinske trte. Pogosto se uporablja način kratke rezi, ki je specifičen za to regijo, in sicer rez v pahljačasto gojitveno obliko.

Vina se za dosego odličnosti pridelujejo iz grozdja, ki se trga prezrelo (prisotnost plemenite plesni) in ročno s postopno trgatvijo. Donosi so po prezrelosti zelo majhni, še toliko bolj, kadar je zaradi spremenljivih vremenskih razmer v posameznih letih pridelek drastično manjši.

Gostota zasaditve je večja, ker je proizvodnja vina na trs po koncentraciji zelo majhna. Vrenje teh vin je počasno, pogosto poteka v barikih. Vina pred ustekleničenjem dolgo zorijo, kar je nujno za njihovo donegovanje in staranje ter boljšo izraznost.

Sloves vin „Sauternes“ se je v zgodovini uveljavil okoli gradov simbolnega pomena, med katerimi je najznamenitejši svetovno znan grad château d’Yquem. Z razvrstitvijo bordojskih vin leta 1855 z edino označbo „premier cru supérieur“, podeljeno vinu „Château d’Yquem“, 11 označbami „premier cru“ in 15 označbami „second cru“ pa vinu „Sauternes“, je ta označba iz departmaja Gironde močno prevladala nad drugimi označbami. Pri tej razvrstitvi so se upoštevale cene vin, ker odražajo njihovo kakovost.

Še danes uživajo enak sloves, preplet zelo primernega okolja za gojenje vinske trte, posebne mikroklime in prihoda vinogradnikov, ki so utirali pot, pa je privedla do razvoja posebnih postopkov za proizvodnjo najboljših sladkih vin, ki jih cenijo poznavalci po vsem svetu.

9. Bistveni dodatni pogoji (pakiranje, označevanje, ostale zahteve)

Območje v neposredni bližini

Pravni okvir:

nacionalna zakonodaja

Vrsta dodatnega pogoja:

izjema pri proizvodnji na razmejenem geografskem območju

Opis pogoja:

Območje v neposredni bližini, opredeljeno z izjemo za vinifikacijo, obdelavo in zorenje vina, na podlagi uradnega geografskega kodeksa z dne 19. marca 2021 obsega ozemlje naslednjih občin departmaja Gironde: Budos, Cadillac, Cérons, Escoussans, Gabarnac, Illats, Ladaux, Langon, Mazères, Monprimblanc, Omet, Pujols-sur-Ciron, Roaillan in Sainte-Croix-du-Mont.

Večja geografska enota

Pravni okvir:

nacionalna zakonodaja

Vrsta dodatnega pogoja:

dodatne določbe o označevanju

Opis pogoja:

Večja geografska enota „Vin de Bordeaux“ ali „Grand Vin de Bordeaux“ je lahko navedena na kakršnih koli etiketah, prospektih in embalaži.

Velikost črk za navedbo večje geografske enoto niti po višini niti po širini ne presega dveh tretjin velikosti črk, ki sestavljajo ime kontrolirane označbe porekla.

Povezava na specifikacijo proizvoda

https://info.agriculture.gouv.fr/gedei/site/bo-agri/document_administratif-1d1c41fa-d838-4b2e-9d53-6392daff9d87

(1) UL L 9, 11.1.2019, str. 2.